Antony Kattiparambil

Antony Kattiparambil (; Mundamveli, Kochi, 1970eko urriaren 14a) indiar elizgizon katolikoa da, 2025etik aurrera Cochingo apezpikua dena.

 Bizitza 

Apaiz-ordenazioa jaso ondoren, Fort Kochiko Gurutze santuaren basilikan (1998tik 2002ra) eta Thoppumpadyko San Sebastian elizan (2002) aritu zen bikario gisa. Geroago, Italian jardun zuen hainbat zeregin pastoral eta akademikotan, besteak beste, Pratoko San Frantzisko elizann eta Erromako San Pio V.aren elizan. 2016an Indiara itzuli zen Kallancheryko San Martin elizako parroko gisa, eta 2023az geroztik Kumbalamgo San Jose elizan aritu zen.

Kargu garrantzitsuak izan ditu elizbarrutian, besteak beste, bikario judiziala (2016tik aurrera), Apezpikuen Kontzilioko elizbarrutiko harremanetarako pertsona (2021etik 2023ra) eta Erlijiosoen apezpiku-bikarioa (2023tik 2024ra).

2025eko urriaren 25ean, Leon XIV.a aita santuak Kattiparambil Cochingo apezpiku izendatu zuen, Joseph Kariyilen ordez. Urte bereko abenduaren 7an jaso zuen apezpiku-ordenazioa Filipe Neri Ferrão kardinalaren eskutik, kontsakratzailekideak Joseph Kalathiparambil eta Joseph Kariyil izanik.

 Ondorengotza apostolikoa 

 Erreferentziak 

 Kanpo estekak 

Kategoria:Indiako apezpikuak
Kategoria:Indiako katolikoak
Kategoria:Leon XIV.ak izendatutako apezpikuak
Kategoria:XX. mendeko indiarrak
Kategoria:XXI. mendeko indiarrak